stanford-oval/wikipedia huggingface dataset:
คันเดอร์ชเตค
แหล่งข้อมูลอื่น

Village of Kandersteg
Scout Centre
This website gives some suggested hikes from Kandersteg
46°30′N 7°40′E﻿ / ﻿46.500°N 7.667°E﻿ / 46.500; 7.667
คาร์ล ฟรีดริช เกอร์เดอเลอร์

| คาร์ล ฟรีดริช เกอร์เดอเลอร์ |
| --- | --- |


นายกเทศมนตรีนครไลพ์ซิช
ดำรงตำแหน่ง 22 พฤษภาคม ค.ศ. 1930 – 31 มีนาคม ค.ศ. 1937
ก่อนหน้า: คาร์ล วิลเฮ็ล์ม เอากุสท์ โรเทอ
ถัดไป: รูด็อล์ฟ ฮาเคอ
 
ข้อมูลส่วนบุคคล
เกิด: 31 กรกฎาคม ค.ศ. 1884(1884-07-31) ชไนเดอมืล มณฑลโพเซิน ราชอาณาจักรปรัสเซีย จักรวรรดิเยอรมัน (ปัจจุบันคือปีวา จังหวัดวีแยลกอปอลสกา โปแลนด์)
เสียชีวิต: 2 กุมภาพันธ์ ค.ศ. 1945(1945-02-02) (60 ปี) เรือนจำเพลิทเซินเซ เบอร์ลิน เสรีรัฐปรัสเซีย นาซีเยอรมนี
ศาสนา: ลูเทอแรน
พรรคการเมือง: พรรคประชาชนแห่งชาติเยอรมัน
คู่สมรส: อันเนอลีเซอ อุลริช
บุตร: 5 คน (เช่น ไรน์ฮาร์ท เกอร์เดอเลอร์)
อาชีพ: นักการเมือง, ข้าราชการพลเรือน, ผู้บริหาร, นักเศรษฐศาสตร์
เป็นที่รู้จักจาก: One of the leaders of the conservative widerstand movement in Nazi Germany

คาร์ล ฟรีดริช เกอร์เดอเลอร์ (เยอรมัน: Carl Friedrich Goerdeler; 31 กรกฎาคม ค.ศ. 1884 – 2 กุมภาพันธ์ ค.ศ. 1945) เป็นนักการเมืองฝ่ายอนุรักษนิยมของระบอบราชาธิปไตย ผู้บริหาร นักเศรษฐศาสตร์ ข้าราชการพลเรือนชาวเยอรมัน และฝ่ายปรปักษ์กับระบอบนาซี
เกอร์เดอเลอร์มีส่วนร่วมในแผนลับ 20 กรกฎาคม ซึ่งเป็นแผนลอบสังหารฮิตเลอร์ใน ค.ศ. 1944 หากประสบความสำเร็จ เขาได้วางตัวเองเป็นนายกรัฐมนตรีในรัฐบาลชุดใหม่ แต่แผนกลับล้มเหลว เขาถูกประหารชีวิตโดยการแขวนคอเมื่อวันที่ 2 กุมภาพันธ์ ค.ศ. 1945
คลองคีล

| คลองทะเลเหนือ-ทะเลบอลติก |
| --- | --- |

แผนที่ปัจจุบันของคลองคีลในรัฐชเลสวิช-ฮ็อลชไตน์
ข้อมูลจำเพาะ
ความยาว: 98.26 km (61.06 ไมล์)
ความยาวเรือสูงสุด: 235 เมตร (771 ฟุต)
ความกว้างเรือสูงสุด: 32.5 เมตร (107 ฟุต)
ความลึกเรือสูงสุด: 9.5 เมตร (31 ฟุต)
ประวัติ
เริ่มก่อสร้าง: ค.ศ. 1887
วันที่แล้วเสร็จ: ค.ศ. 1895 (1895)
วันที่ขยายออก: ค.ศ. 1907–1914
ข้อมูลภูมิศาสตร์
จุดเริ่มต้น: บรุนส์บึทเทิล (ทะเลเหนือ)
จุดสิ้นสุด: คีล (ทะเลบอลติก)
คลองคีล (อังกฤษ: Kiel Canal) หรือ คลองทะเลเหนือ-ทะเลบอลติก (เยอรมัน: Nord-Ostsee-Kanal) หรือก่อน ค.ศ. 1948 มีชื่อว่า คลองไคเซอร์วิลเฮ็ล์ม เป็นคลองน้ำจืดยาวประมาณ 98 กิโลเมตรในรัฐชเลสวิช-ฮ็อลชไตน์ ประเทศเยอรมนี การแล่นเรือผ่านคลองคีลย่นระยะทางอ้อมคาบสมุทรจัตแลนด์เฉลี่ย 250 ไมล์ทะเล (460 กิโลเมตร) คลองคีลไม่เพียงแต่ช่วยประหยัดเวลาแต่ยังช่วยเลี่ยงทะเลที่เสี่ยงเกิดพายุอันตรายด้วย
คลองคีลเป็นทางน้ำที่มนุษย์สร้างขึ้นที่มีเรือแวะเวียนมากที่สุดในโลก โดยมีจำนวนเฉลี่ยรายปีที่ 32,000 ลำ (90 ลำต่อวัน) ที่ขนส่งสินค้าประมาณ 100 ล้านตัน มีทางเข้าทะเลสองทาง และเชื่อมกับแม่น้ำไอเดอร์โดยคลองกีเซอเลาที่อ็อลเดินบึทเทิล
การเสด็จประพาสยุโรปครั้งที่ 2

ในการเสด็จประพาสยุโรปครั้งที่ 2 เมื่อปี 2450 พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินมาถึงคลองคีลเพื่อทอดพระเนตรถึงความเปลี่ยนแปลงของคลองหลังจากที่พระองค์เคยเสด็จมาแล้วเมื่อปี 2440 ในคราวเสด็จประพาสยุโรปครั้งที่ 1 และหลังจากนั้นพระองค์ได้กล่าวถึงคลองคีลไว้ในพระราชหัตถเลขา ฉบับที่ 32 ลงวันที่ 3 สิงหาคม 2450 ว่า คลองคีลแตกต่างจากคลองสุเอซ ที่ถูกขุดขึ้นเพื่อการพาณิชย์เป็นหลัก
แหล่งข้อมูลอื่น

เว็บไซต์ทางการ
Time-lapse movie "Kiel-Canal Transit In 9 Minutes" released by UNITED CANAL AGENCY
Movie about a container ship transiting the canal
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย 
ภูมิศาสตร์:  Structurae 
อื่น ๆ:  IdRef 
53°53′N 9°08′E﻿ / ﻿53.883°N 9.133°E﻿ / 53.883; 9.133
คาร์ล ฟรีดริช ฟ็อน ชไตน์เม็ทซ์

| คาร์ล ฟรีดริช ฟ็อน ชไตน์เม็ทซ์ |
| --- | --- |
27 ธันวาคม ค.ศ. 1796(1796-12-27) – 2 สิงหาคม ค.ศ. 1877(1877-08-02) (80 ปี)
 จอมพล ฟ็อน ชไตน์เม็ทซ์
ฉายา/ราชทินนาม: ราชสีห์แห่งนาซอด
เกิดที่: ไอเซอนัค, รัฐทือริงเงิน
อนิจกรรมที่: ไซลีเชีย,ประเทศโปแลนด์
ยศสูงสุด: จอมพล (Generalfeldmarschall)
รับใช้: ปรัสเซีย  เยอรมนี
บัญชาการ: กองพลที่ 2 กองพลที่ 5 กองทัพแรก
การยุทธ: สงครามนโปเลียน สงครามชเลสวิชครั้งที่หนึ่ง สงครามออสเตรีย-ปรัสเซีย สงครามฝรั่งเศส-ปรัสเซีย
บำเหน็จ: พัวร์เลอเมรีท เหรียญอินทรีดำ เหรียญอินทรีแดง กางเขนเหล็ก
คาร์ล ฟรีดริช ฟ็อน ชไตน์เม็ทซ์ (เยอรมัน: Karl Friedrich von Steinmetz) สมญา ราชสีห์แห่งนาซอด (Lion of Nachod) เป็นจอมพลเยอรมันแห่งราชอาณาจักรปรัสเซีย เขาเกิดที่เมืองไอเซอนัคและเข้าร่วมกับกองทัพปรัสเซียในช่วงสงครามนานาชาติ เมื่อพระเจ้าวิลเฮิล์มที่ 1 เสด็จขึ้นครองราชย์เป็นกษัตริย์แห่งปรัสเซีย ในช่วงสงครามออสเตรีย-ปรัสเซียในยุทธการนาชอดนั้น ชไตน์เม็ทซ์ได้รับชัยชนะเหนือกองทัพออสเตรียจนได้ฉายาว่า สิงโตแห่งนาชอด เนื่องจากเขาสามารถเอาชนะทหารออสเตรียที่มีจำนวน 5000 กว่านายด้วยยุทธวิธีการรบที่ดีเยี่ยมของเขา หลังจากการรบที่นาชอด ทำให้ปรัสเซียมีอิทธิพลเหนือแคว้นโบฮีเมีย
ทหารม้าปรัสเซียเข้าปทะกับทหารม้าออสเตรียในยุทธการนาชอด
ในช่วงสงครามฝรั่งเศส-ปรัสเซีย เขาได้เกิดการทะเลาะกับเจ้าชายฟรีดริช คาร์ล หลังจากสงคราม เขาก็เกษียณออกจากราชการและได้ไปเสียชีวิตที่ไซลีเชีย
คาร์ล บรันท์

| คาร์ล บรันท์ |
| --- | --- |
บรันท์ที่เป็นจำเลยในการพิจารณาคดีแพทย์
เกิด: 08 มกราคม ค.ศ. 1904(1904-01-08) อัลซัค-ลอแรน, จักรวรรดิเยอรมัน
เสียชีวิต: 2 มิถุนายน ค.ศ. 1948(1948-06-02) (44 ปี) เรือนจำลันทส์แบร์ค, ลันทส์แบร์คอัมเล็ช, ประเทศเยอรมนี
สาเหตุเสียชีวิต: ประหารชีวิตด้วยการแขวนคอ
สัญชาติ: เยอรมัน
อาชีพ: แพทย์ส่วนตัวของอดอล์ฟ ฮิตเลอร์
มีชื่อเสียงจาก: กรรมมาธิการสาธารณสุขและสุขาภิบาลไรซ์
พรรคการเมือง: พรรคนาซี
คาร์ล บรันท์ (เยอรมัน: Karl Brandt) เป็นนักฟิสิกส์ชาวเยอรมันและเป็น เอ็สเอ็ส-กรุพเพินฟือเรอร์ ในหน่วยชุทซ์ชทัฟเฟิล (เอ็สเอ็ส) แห่งนาซีเยอรมนี มีความเชี่ยวชาญด้านการผ่าตัด บรันท์ได้เข้าร่วมพรรคนาซีในปีค.ศ. 1932 และกลายเป็นแพทย์ประจำตัวของอดอล์ฟ ฮิตเลอร์เมื่อเดือนสิงหาคมค.ศ. 1934 เขาถือเป็นกลุ่มคนวงในของฮิตเลอร์ที่บ้านพักตากอากาศส่วนตัวแบร์กฮอฟ เขาได้รับเลือกโดยฟิลิปป์ บาวเลอร์ หัวหน้าสำนักนายกรัฐมนตรีไรช์ ให้ดูแลโครงการอาทตัน เท4 ในการบังคับทำการุณยฆาตแก่บรรดาผู้ป่วยโรคเรื้อรัง, ผู้พิการทุพพลภาพ และผู้บกพร่องทางพันธุกรรม บรันท์ได้รับการแต่งตั้งในภายหลังเป็นคณะกรรมมาธิการสาธารณสุขและสุขาภิบาลไรซ์ ( Bevollmächtigterfür das Sanitäts-und Gesundheitswesen )
หลังสงคราม เขาถูกกล่าวหาว่ามีส่วนร่วมในการทดลองของมนุษย์และการก่ออาชญากรรมสงครามอื่นๆ, บรันท์ถูกจับในช่วงปลายปีค.ศ. 1946 และถูกนำตัวไปพิจารณาคดีที่ศาลทหารของสหรัฐอเมริกาพร้อมกับคนอื่นๆอีก 22 คนที่มีส่วมร่วมในการทดลองมนุษย์ ในการพิจารณาคดีแพทย์ที่เนือร์นแบร์ก เขาถูกตัดสินลงโทษประหารชีวิตด้วยการแขวนคอในวันที่ 2 มิถุนายนค.ศ. 1948
คริสทีอัน ฟรีดริช เชินไบน์

| คริสทีอัน ฟรีดริช เชินไบน์ |
| --- | --- |

เกิด: 18 ตุลาคม ค.ศ. 1799(1799-10-18) เม็ทซิงเงิน ดัชชีเวือร์ทเทิมแบร์ค
เสียชีวิต: 29 สิงหาคม ค.ศ. 1868(1868-08-29) (68 ปี) บาเดิน-บาเดิน เยอรมนี
สัญชาติ: เยอรมัน/สวิส
มีชื่อเสียงจาก: เซลล์เชื้อเพลิง, โอโซน, ดินสำลี
อาชีพทางวิทยาศาสตร์
สาขา: เคมี
สถาบันที่ทำงาน: มหาวิทยาลัยบาเซิล
 
คริสทีอัน ฟรีดริช เชินไบน์ (เยอรมัน: Christian Friedrich Schönbein; 18 ตุลาคม ค.ศ. 1799 – 29 สิงหาคม ค.ศ. 1868) เป็นนักเคมีชาวเยอรมัน/สวิส เกิดที่เมืองเม็ทซิงเงิน เมื่ออายุได้ 13 ปี เชินไบน์ช่วยงานที่บริษัทยาในเมืองเบอบลิงเงินและผ่านการสอบของศาสตราจารย์ด้านเคมีที่ทือบิงเงิน ต่อมาในปี ค.ศ. 1828 เชินไบน์ดำรงตำแหน่งศาสตราจารย์ที่มหาวิทยาลัยบาเซิล ในปี ค.ศ. 1838 เขาประดิษฐ์เซลล์เชื้อเพลิง เชินไบน์เสียชีวิตในปี ค.ศ. 1868
โอโซน

ในปี ค.ศ. 1839 ระหว่างทำการทดลองอิเล็กโทรไลซิสที่มหาวิทยาลัยบาเซิล เชินไบน์ได้กลิ่นเฉพาะกลิ่นหนึ่งในห้องทดลอง เขาจึงตั้งชื่อก๊าซชนิดใหม่นี้ว่า "โอโซน" (ozone) ซึ่งมีที่มาจากคำ ozein ในภาษากรีก แปลว่า "ได้กลิ่น" เชินไบน์ตีพิมพ์ผลงานการค้นพบในปีต่อมา
ดินสำลี

ในปี ค.ศ. 1845 ระหว่างทำการทดลองในห้องครัว เชินไบน์ทำสารผสมกรดไนตริกและกรดซัลฟิวริกหก เขาใช้ผ้าฝ้ายเช็ดและนำไปตากไว้ที่เตา แต่กลับพบว่าผ้าฝ้ายติดไฟอย่างรวดเร็ว เชินไบน์จึงพบผลิตภัณฑ์ใหม่ที่เรียกว่า "ดินสำลี" (guncotton) อย่างไรก็ตาม การนำดินสำลีไปใช้ในทางทหารนั้นไม่ประสบความสำเร็จ จนกระทั่งต่อมามีการพัฒนาดินสำลีให้ใช้งานได้ดีขึ้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คริสทีอัน ฟรีดริช เชินไบน์
Christian Friedrich Schonbein - Encyclopedia.com
คัทยา ไมเออร์

| --- | --- |
ไมเออร์ในปี ค.ศ.  2007
ข้อมูลส่วนบุคคล
เกิด:  (1968-01-04) 4 มกราคม ค.ศ. 1968 (56 ปี) เอาคส์บวร์ค ประเทศเยอรมนี
กีฬา
กีฬา: ไตรกีฬา
คัทยา ไมเออร์ (เยอรมัน: Katja Mayer) เกิดวันที่ 4 มกราคม ค.ศ. 1968 ที่เมืองเอาคส์บวร์ค เป็นอดีตนักไตรกีฬาชาวเยอรมัน และผู้ชนะการแข่งไตรกีฬาคนเหล็ก (ค.ศ. 1999)
ประวัติ

ไมเออร์ศึกษาวิชาวิทยาศาสตร์การกีฬาและคณิตศาสตร์ที่มหาวิทยาลัยมิวนิกและเอาคส์บวร์ค โดยในปี ค.ศ. 1996 เธอสำเร็จการศึกษาด้านคณิตศาสตร์และการกีฬา ส่วนในปี ค.ศ. 1998 เธอเริ่มเป็นผู้ถือใบอนุญาตสำหรับการแข่งขันไตรกีฬาและการขี่จักรยาน ตั้งแต่ปี ค.ศ. 2003 เธอยังเป็นผู้ช่วยศาสตราจารย์ที่มหาวิทยาลัยเอาคส์บวร์ค และเป็นวิทยากรที่ศูนย์ฝึกอบรมทางการแพทย์เพื่อกายภาพบำบัด ตั้งแต่ปี ค.ศ. 1996 เธอได้ฝึกนักไตรกีฬา, นักวิ่ง, นักจักรยาน, นักจักรยานภูเขา, สเกตอินไลน์ และผู้ใช้วีลแชร์หลายราย
ในปี ค.ศ. 1992 ไมเออร์ผ่านการคัดเลือกอันดับเป็นที่หนึ่งในการแข่งขันชิงแชมป์โลกที่ฮาวายในระยะไกล (ว่ายน้ำ 3.86 กม., ขี่จักรยาน 180.2 กม. และวิ่ง 42.195 กม.) รวมถึงชนะการแข่งมือสมัครเล่นระดับโลก ส่วนในปี ค.ศ. 1997 เธอเข้ามาเป็นอันดับสองในการแข่งไตรกีฬาระยะไกลชิงแชมป์ยุโรปในเมืองเฟร็ดเดอเร็ชชา (ประเทศเดนมาร์ก) รวมถึงชนะการแข่งไอรอนแมนฟลอริดาใน ค.ศ. 1999 และได้รับรางวัลตำแหน่งสูงสุดหลายรายการของการแข่งไตรกีฬาระดับประเทศ และระดับนานาชาติ รวมถึงไตรกีฬาคนเหล็ก
จากปี ค.ศ. 1994 ถึง 2001 เธอเป็นสมาชิกของทีมชาติเยอรมันในไตรกีฬา ไมเออร์สามารถทำสถิติการแข่งขันไตรกีฬาคนเหล็กได้ถึง 35 ครั้ง รวมถึงการแข่งขันไอรอนแมนฮาวายที่ประสบความสำเร็จ 8 ครั้ง ในการแข่งขันไตรกีฬาคนเหล็กทั้งหมด 20 ครั้ง เธอได้รับการจัดให้อยู่ในระดับท็อป 5
และในช่วงฤดูร้อน ค.ศ. 2003 ไมเออร์และเกออร์ค บราเชสคี ซึ่งเป็นเพื่อนของเธอได้แต่งงานกัน จากนั้น ในเดือนพฤศจิกายน ค.ศ. 2004 ทั้งคู่มีลูกชายหนึ่งคน ครั้นสามปีต่อมาก็ได้ให้กำเนิดลูกสาวอีกหนึ่งคน
ไมเออร์เป็นเจ้าของหน่วยงานจัดงาน ที่จัดงานต่าง ๆ เช่น คูเซ-ทรีอัทล็อนในเอาคส์บวร์ค, เอาคส์บัวร์เกอร์ชตัทเลาฟ์ และเอาคส์บวร์คคัมพานีรัน ตั้งแต่ปี ค.ศ. 2014 เธอยังเป็นผู้รับผิดชอบในการดำเนินการวิ่งแข่งของเมืองมิวนิก ซึ่งเป็นหนึ่งในรายการที่มีผู้เข้าร่วมมากที่สุดของประเทศเยอรมนี โดยมีผู้เข้าร่วมกว่า 20,000 คน
ควร์ท อัลเดอร์

| ควร์ท อัลเดอร์ |
| --- | --- |

เกิด: 10 กรกฎาคม ค.ศ. 1902(1902-07-10) เคอนิชส์ฮึทเทอ (คอชุฟ โปแลนด์ในปัจจุบัน)
เสียชีวิต: 20 มิถุนายน ค.ศ. 1958(1958-06-20) (55 ปี) โคโลญ เยอรมนีตะวันตก
สัญชาติ: เยอรมัน
ศิษย์เก่า: มหาวิทยาลัยเบอร์ลิน  มหาวิทยาลัยคีล
มีชื่อเสียงจาก: ปฏิกิริยาดีลส์–อัลเดอร์
รางวัล: รางวัลโนเบลสาขาเคมี (ค.ศ. 1950)
อาชีพทางวิทยาศาสตร์
สาขา: เคมีอินทรีย์
สถาบันที่ทำงาน: อีเก ฟาร์เบิน มหาวิทยาลัยโคโลญ
 
ควร์ท อัลเดอร์ (เยอรมัน: Kurt Alder; 10 กรกฎาคม ค.ศ. 1902 – 20 มิถุนายน ค.ศ. 1958) เป็นนักเคมีชาวเยอรมัน เกิดที่เมืองเคอนิชส์ฮึทเทอ (ปัจจุบันคือเมืองคอชุฟในประเทศโปแลนด์) เรียนจบด้านเคมีจากมหาวิทยาลัยเบอร์ลินและเรียนต่อที่มหาวิทยาลัยคีล หลังเรียนจบ อัลเดอร์ดำรงตำแหน่งรองศาสตราจารย์และอาจารย์ที่มหาวิทยาลัยคีล ในปี ค.ศ. 1928 อัลเดอร์และอ็อทโท ดีลส์ อาจารย์ของเขาค้นพบปฏิกิริยาดีลส์–อัลเดอร์ ซึ่งเป็นปฏิกิริยาสังเคราะห์สารประกอบอินทรีย์วงแหวน ต่อมาในปี ค.ศ. 1936 อัลเดอร์ย้ายไปทำงานที่บริษัทเคมีภัณฑ์ อีเก ฟาร์เบิน ในเลเวอร์คูเซินและดำรงตำแหน่งศาสตราจารย์ที่มหาวิทยาลัยโคโลญ ในปี ค.ศ. 1950 อัลเดอร์และดีลส์ได้รับรางวัลโนเบลสาขาเคมีจากการค้นพบและพัฒนาการสังเคราะห์ไดอีน อัลเดอร์เสียชีวิตในปี ค.ศ. 1958 ชื่อของเขาได้รับการนำไปตั้งเป็นชื่อแอ่งดวงจันทร์และสารออลดริน
คาร์ล ฟรีดริช แกรนด์ดยุกแห่งซัคเซิน-ไวมาร์-ไอเซอนัค

| คาร์ล ฟรีดริช |
| --- | --- |

แกรนด์ดยุกแห่งซัคเซิน-ไวมาร์-ไอเซอนัค
ครองราชย์: ค.ศ. 1828–1853
ก่อนหน้า: คาร์ล เอากุสท์
ถัดไป: คาร์ล อเล็คซันเดอร์

ประสูติ: 2 กุมภาพันธ์ ค.ศ. 1783(1783-02-02) ไวมาร์, รัฐมาร์คกราฟบาเดิน
สวรรคต: 8 กรกฎาคม ค.ศ. 1853(1853-07-08) (70 ปี) ไวมาร์ แกรนด์ดัชชีบาเดิน
คู่อภิเษก: มาเรีย ปาวลอฟนา แห่งรัสเซีย (สมรส 1804)
พระราชบุตร: เจ้าหญิงคาร์เลส  เจ้าหญิงมารี   เอากุสทา จักรพรรดินีเยอรมัน   คาร์ล อเล็คซันเดอร์
ราชวงศ์: ซัคเซิน-ไวมาร์-ไอเซอนัค
พระราชบิดา: คาร์ล เอากุสท์ แกรนด์ดยุกแห่งซัคเซิน-ไวมาร์-ไอเซอนัค
พระราชมารดา: ลูอีเซอแห่งเฮ็สเซิน-ดาร์มชตัท
ศาสนา: ลูเทอแรน
คาร์ล ฟรีดริช แห่งซัคเซิน-ไวมาร์-ไอเซอนัค (เยอรมัน: Carl Friedrich von Sachsen-Weimar-Eisenach) เป็นแกรนด์ดยุกแห่งซัคเซิน-ไวมาร์-ไอเซอนัค เป็นบุตรของดยุกคาร์ล เอากุสท์ กับเจ้าหญิงลูอีเซอแห่งเฮ็สเซิน-ดาร์มชตัท
คาร์ล ฟรีดริช สมรสกับแกรนด์ดัชเชสมาเรีย ปาวลอฟนา แห่งรัสเซีย เมื่อปีค.ศ. 1804 มีโอรสธิดาด้วยกัน 4 พระองค์ หนึ่งในนั้นคือพระนางเอากุสทา จักรพรรดินีเยอรมัน ทำให้ดยุกคาร์ล ฟรีดริช มีศักดิ์เป็นอัยยิกา (ตา) ในจักรพรรดิฟรีดริชที่ 3 แห่งเยอรมนี
คาร์ล กุตซ์ลาฟฟ์

| คาร์ล กุตซ์ลาฟฟ์ |
| --- | --- |

เกิด: 8 กรกฎาคม ค.ศ. 1803(1803-07-08) ปือชึตแซ ปรัสเซีย
เสียชีวิต: 9 สิงหาคม ค.ศ. 1851(1851-08-09) (48 ปี)
สัญชาติ: ปรัสเซีย
พลเมือง: ปรัสเซีย
อาชีพ: มิชชันนารี นักแปล
ตำแหน่ง: สาธุคุณ
คาร์ล ฟรีดริช ออกุสต์ กุตซ์ลาฟฟ์ (เยอรมัน: Karl Friedrich August Gützlaff; 8 กรกฎาคม ค.ศ. 1803 - 9 สิงหาคม ค.ศ. 1851) เป็นมิชชันนารีนิกายลูเทอแรนชาวเยอรมันที่ไปยังตะวันออกไกล มีชื่อเสียงในฐานะหนึ่งในมิชชันนารีโปรเตสแตนต์กลุ่มแรกในกรุงเทพฯ (ค.ศ. 1828) และในเกาหลี (ค.ศ. 1832) เขายังเป็นมิชชันนารีนิกายลูเทอแรนคนแรกที่มายังประเทศจีนอีกด้วย
เขาทำหน้าที่เป็นล่ามให้กับคณะทูตอังกฤษในช่วงสงครามฝิ่นครั้งที่หนึ่ง กุตซ์ลาฟฟ์เป็น 1 ในมิชชันนารีนิกายโปรเตสแตนต์กลุ่มแรกในจีนที่สวมชุดแบบจีน
เขาได้รับเลือกให้เป็นสมาชิกของสมาคมปรัชญาอเมริกันในปี ค.ศ. 1839
ประวัติ

เกิดในปือชึตแซ, พอเมอเรเนีย เขาฝึกงานทำอานม้าในชแชชิน แต่สามารถเข้าเรียนที่ Pädagogium ในฮัลเลอได้
สมาคมมิชชันนารีเนเธอร์แลนด์ส่งเขาไปที่ชวาในปี ค.ศ. 1826 ซึ่งที่นี่เขาเรียนภาษาจีน กุตซ์ลาฟฟ์ออกจากสมาคมในปี ค.ศ. 1828 และไปสิงคโปร์ก่อน จากนั้นไปกรุงเทพ กับเจค็อบ ทอมลิน จากสมาคมมิชชันนารีลอนดอน ที่ซึ่งเขาทำงานแปลพระคัมภีร์ไบเบิลเป็นภาษาไทย เขาเดินทางไปสิงคโปร์ช่วงสั้นๆ ในเดือนธันวาคม ค.ศ. 1829 ซึ่งเขาแต่งงานครั้งแรกกับมาเรีย นีเวลล์ มิชชันนารีชาวอังกฤษ ทั้งสองกลับมากรุงเทพฯ ในเดือนกุมภาพันธ์ ค.ศ. 1830 โดยพวกเขาทำงานเกี่ยวกับพจนานุกรมภาษาเขมรและภาษาลาว อย่างไรก็ตาม ก่อนที่งานจะเสร็จสิ้น มาเรียเสียชีวิตขณะคลอดบุตร โดยทิ้งมรดกไว้มากมาย กุตซ์ลาฟฟ์แต่งงานอีกครั้ง คราวนี้กับแมรี แวนสตอล ในปี ค.ศ. 1834 มาดามกุตซ์ลาฟฟ์คนที่ 2 บริหารโรงเรียนและสถานสงเคราะห์คนตาบอดในมาเก๊า
คิโกะ มิซูฮาระ

| คิโกะ มิซูฮาระ |
| --- | --- |
มิซูฮาระในเทศกาลภาพยนตร์นานาชาติโตเกียว พ.ศ. 2562
เกิด: ออดรี คิโกะ แดเนียล 15 ตุลาคม พ.ศ. 2533 (34 ปี) แดลลัส รัฐเท็กซัส สหรัฐ
ชื่ออื่น: คิโกะ มิซูฮาระ โนริโกะ แดเนียล
อาชีพ: นางแบบ นักแสดง นักร้อง นักออกแบบ
ปีปฏิบัติงาน: 2545–ปัจจุบัน
บิดามารดา: ทอดด์ เมสัน แดเนียล (พ่อ) ยาเอะ โทยามะ (แม่)
ญาติ: ยูกะ มิซูฮาระ [ja] (น้องสาว)
นักเดินแบบ
ส่วนสูง: 1.68 m (5 ft 6 in)
สีผม: ดำ
สีตา: น้ำตาล
 
ออดรี คิโกะ แดเนียล (อังกฤษ: Audrie Kiko Daniel; ญี่ปุ่น: オードリー・希子・ダニエル; เกิด 15 ตุลาคม พ.ศ. 2533) เป็นที่รู้จักในชื่อ คิโกะ มิซูฮาระ (ญี่ปุ่น: 水原 希子,; โรมาจิ: Mizuhara Kiko) เป็นนางแบบ นักแสดง นักร้อง และนักออกแบบชาวอเมริกัน-ญี่ปุ่น ซึ่งอาศัยอยู่ญี่ปุ่นมาตั้งแต่เด็ก
มิซูฮาระมีชื่อแต่แรกเกิดว่า ออดรี คิโกะ แดเนียล เกิดในแดลลัส รัฐเท็กซัส สหรัฐ ขณะเธออายุได้ 2 ขวบ ครอบครัวย้ายไปโตเกียว ประเทศญี่ปุ่น และเมื่ออายุได้ 3 ขวบ ก็เคยย้ายไปเมืองโคเบะระยะหนึ่ง มารดาชื่อซง พัน-ชุง หรือยาเอะ โทยามะ (สกุลเดิม มิซูฮาระ) เป็นชาวเกาหลีไซนิจิจากจังหวัดนางาซากิ ส่วนบิดาชื่อทอดด์ เมสัน แดเนียล เป็นชาวอเมริกันจากรัฐเท็กซัส เธอมีน้องสาวที่อายุห่างกันสี่ปีชื่อแอชลีย์ ยูกะ แดเนียล ที่ต่อมาได้เข้าสู่อุตสาหกรรมนางแบบเช่นเธอโดยใช้ชื่อว่ายูกะ มิซูฮาระ ครั้นอายุได้ 13 ปี บิดามารดาก็หย่าร้างกัน และบิดาย้ายกลับสหรัฐ
มิซูฮาระเริ่มอาชีพนางแบบตั้งแต่อายุ 12 ปี หลังเข้าร่วมการประกวดเพื่อหานางแบบหน้าใหม่สำหรับนิตยสาร เซเวนทีน (Seventeen) ต่อมาได้เซ็นสัญญาเป็นนางแบบของนิตยสาร วีวี (ViVi) และ มาเกีย (MAQUIA) ใน พ.ศ. 2553 มิซูฮาระมีผลงานแสดงภาพยนตร์เรื่อง ด้วยรัก ความตาย และหัวใจสลาย (Norwegian Wood) เป็นเรื่องแรก หลังจากนั้นเธอก็มีผลงานแสดงออกมาอย่างต่อเนื่อง เช่น ยาเอะ ยอดหญิงซามูไร (Yae no Sakura), หนุ่มหน้าใสหัวใจช็อคโกแลต (Shitsuren Chocolatier) และ อุตลุด วีรบุรุษจำเป็น (Nobunaga Concerto) พ.ศ. 2554 และ 2556 เธอเป็นหนึ่งในนักร้องร่วม ในเพลง "เดอะเบิร์นนิงเพลน" (The Burning Plain) ของโทวะ เท และร่วมร้องเพลง "โนเวย์" (No Way) ของเอม-โฟล (M-Flo)
มิซูฮาระได้ออกแบบผลิตภัณฑ์แก่โอเพนิงเซเรมอนี (Opening Ceremony) ซึ่งทั้งรีแอนนาและบียอนเซ่ ล้วนเคยสวมใส่ผลิตภัณฑ์อันเป็นผลงานการออกแบบของเธอ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คิโกะ มิซูฮาระ
เว็บไซต์ทางการ
คิโกะ มิซูฮาระ ที่อินเทอร์เน็ตมูวีเดตาเบส
คาร์ล ฟ็อน ชเตือร์ค

| คาร์ล ฟ็อน ชเตือร์ค |
| --- | --- |


มุขมนตรีซิสไลทาเนีย
ดำรงตำแหน่ง 3 พฤศจิกายน 1911 – 21 ตุลาคม 1916
กษัตริย์: จักรพรรดิฟรันทซ์ โยเซ็ฟที่ 1
ก่อนหน้า: เพาล์ เกาทช์ ฟ็อน ฟรังเคินทวร์น
ถัดไป: แอร์เน็สท์ ฟ็อน เคอร์เบอร์
 
ข้อมูลส่วนบุคคล
เกิด: 30 ตุลาคม ค.ศ. 1859(1859-10-30) กราซ จักรวรรดิออสเตรีย
เสียชีวิต: 21 ตุลาคม ค.ศ. 1916(1916-10-21) (56 ปี) เวียนนา จักรวรรดิออสเตรีย-ฮังการี

คาร์ล ฟ็อน ชเตือร์ค (เยอรมัน: Karl von Stürgkh) เป็นนักการเมืองออสเตรีย ดำรงตำแหน่งมุขมนตรีแห่งซิสไลทาเนียระหว่าง ค.ศ. 1911–1916 และเป็นผู้นำประเทศเข้าสู่สงครามโลกครั้งที่หนึ่ง
คัสเซิล

| คัสเซิล   |
| --- | --- |
นคร

   ธง ตราอาร์ม
ที่ตั้งของคัสเซิล 
คัสเซิล  แสดงแผนที่เยอรมนีคัสเซิล  แสดงแผนที่รัฐเฮ็สเซิน
พิกัด:  51°18′57″N 9°29′52″E﻿ / ﻿51.3158°N 9.4979°E﻿ / 51.3158; 9.4979
ประเทศ: เยอรมนี
รัฐ: เฮ็สเซิน
จังหวัด: คัสเซิล  
อำเภอ: นครนอกอำเภอ
พื้นที่
 • นคร: 107 ตร.กม. (41 ตร.ไมล์)
ความสูง: 167 เมตร (548 ฟุต)
ประชากร (2020-12-31)
 • นคร: 201,048 คน
 • ความหนาแน่น: 1,900 คน/ตร.กม. (4,900 คน/ตร.ไมล์)
 • รวมปริมณฑล: 450,000 คน
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 34001–34134
รหัสโทรศัพท์: 0561
ทะเบียนพาหนะ: KS
เว็บไซต์: www.kassel.de
คัสเซิล (เยอรมัน: Kassel) เป็นเมืองที่ตั้งอยู่ทางตอนเหนือของรัฐเฮ็สเซิน ประเทศเยอรมนี บนแม่น้ำฟุลดา เคยเป็นเมืองหลวงของราชอาณาจักรเว็สท์ฟาเลินของจักรวรรดิฝรั่งเศส
หอดูดาวแห่งแรกในเยอรมนีถูกสร้างในคัสเซิลเมื่อปี 1558 และในปี 1604 อ็อทโทน็อยม์ โรงละครถาวรแห่งแรกก็ถูกสร้างขึ้น พิพิธภัณฑ์สาธารณะแห่งแรกของยุโรป (ชื่อว่า "Museum Fridericianum" ตามชื่อผู้ก่อตั้ง) ถูกสร้างในปี 1779 ในตอนท้ายของคริสต์ศตวรรษที่ 19 พิพิธภัณฑ์ดังกล่าวเก็บรักษาชุดสะสมนาฬิกาและนาฬิกาข้อมือที่ใหญ่ที่สุดในโลกแห่งหนึ่ง
ตั้งแต่ปี 1955 งานดอคูเมนทา งานนิทรรศการศิลปะสมัยใหม่และศิลปะร่วมสมัยนานาชาติ ก็จัดขึ้นที่เมืองนี้เป็นประจำ ในปัจจุบันงานดอคูเมนทาจัดขึ้นทุกห้าปี
แหล่งข้อมูลอื่น

Kassel City Panoramas - ทิวทัศน์มุมกว้างและนำเที่ยวออนไลน์
เว็บไซต์อย่างเป็นทางการ
↑   "Bevölkerung in Hessen am 31.12.2020 nach Gemeinden". Hessisches Statistisches Landesamt (ภาษาเยอรมัน). June 2021.
คาร์ล ชูมัน

คาร์ล ชูมัน (เยอรมัน: Carl Schuhmann; 12 พฤษภาคม ค.ศ. 1869 — 24 มีนาคม ค.ศ. 1946) นักกีฬามวยปล้ำชาย, ยิมนาสติกและยกน้ำหนักจากประเทศเยอรมนี ระหว่างปี ค.ศ. 1896 เขาได้เข้าแข่งโอลิมปิกฤดูร้อน 1896ในการแข่งขันเขาได้รับเหรียญทองทั้งหมด 4 เหรียญ
แหล่งข้อมูลอื่น

Biography from the International Olympic Committee (IOC)
คาร์ล ชเตรล

| คาร์ล วิลเฮ็ล์ม อันเดรอัส ชเตรล |
| --- | --- |
Karl Wilhelm Andreas Strehl

คาร์ล วิลเฮ็ล์ม อันเดรอัส ชเตรล (เยอรมัน: Karl Wilhelm Andreas Strehl) เกิดเมื่อ 30 เมษายน 1864 ในเมืองไบร็อยท์ และเสียชีวิต 14 มิถุนายน 1940 เป็นนักฟิสิกส์ นักดาราศาสตร์ และ ช่างแว่นตา ชาวเยอรมัน ผู้คิดค้น อัตราส่วนชเตรล ซึ่งเป็นค่าที่ใช้วัดคุณภาพของกระจกเงาปฐมภูมิสำหรับกล้องโทรทรรศน์ เขาเป็นคนแรกที่ให้ความสนใจในปัญหาการรบกวนบรรยากาศของโลกสำหรับการสังเกตทางดาราศาสตร์
ในปี 1985 เขาคำนวณว่าจานแอรีที่เกิดจากเลนส์ที่สมบูรณ์แบบจะมีลักษณะอย่างไร และตั้งทฤษฎีว่าอัตราส่วนของความเข้มสูงสุดของจุดเลี้ยวเบนของเลนส์จริงต่อเลนส์ที่สมบูรณ์แบบสามารถใช้ประเมินคุณภาพแสงได้
หมายเหตุและการอ้างอิง

↑  Hopf, Johannes. "Kurt Hopf – Astronomie – Karl Strehl Strehlwert Definitionshelligkeit". www.kurt-hopf.de. คลังข้อมูลเก่าเก็บจากแหล่งเดิมเมื่อ 2009-10-11. สืบค้นเมื่อ 2023-08-18.
↑  Hans Zappe (2010). Fundamentals of Micro-Optics. Cambridge University Press. ISBN 978-1-139-49363-5.
↑  Neil English (2010). Choosing and Using a Refracting Telescope (ภาษาอังกฤษ). New York: Springer Science & Business Media. ISBN 978-1-4419-6403-8.
คาร์ล ฟ็อน อ็อสซีเอ็ทซ์คี

| คาร์ล ฟ็อน อ็อสซีเอ็ทซ์คี Carl von Ossietzky |
| --- | --- |
ภาพถ่ายของคาร์ล ฟ็อน อ็อสซีเอ็ทซ์คี เมื่อปี ค.ศ. 1915
เกิด: 3 ตุลาคม ค.ศ. 1889 ฮัมบวร์ค, จักรวรรดิเยอรมนี
เสียชีวิต: 4 พฤษภาคม ค.ศ. 1938 (อายุ 48 ปี) เบอร์ลิน, นาซีเยอรมนี
อาชีพ: ผู้เขียนข่าว, นักเคลื่อนไหวทางการเมือง
คู่สมรส: Maud Lichfield-Wood (ชาวบริติช)
บุตร: โรซาลินเดอ ฟ็อน อ็อสซีเอ็ทซ์คี-พัล์ม
รางวัล: รางวัลโนเบลสาขาสันติภาพ (ค.ศ. 1935)
คาร์ล ฟ็อน อ็อสซีเอ็ทซ์คี (เยอรมัน: Carl von Ossietzky) เป็นนักสันตินิยมชาวเยอรมัน และได้รับรางวัลโนเบลสาขาสันติภาพ เมื่อปี 1935 จากการที่เขาเปิดโปงการฟื้นแสนยานุภาพของเยอรมนี
ในปี 1931 เขาเปิดโปงข้อมูลของโครงการลับที่ชื่อว่า "อับไทลุง เอ็ม" (Abteilung M) ซึ่งชี้ว่าเยอรมนีได้ละเมิดสนธิสัญญาแวร์ซายโดยการเตรียมก่อตั้งกองทัพอากาศ และมีการฝึกฝนนักบินในดินแดนของสหภาพโซเวียต เขาถูกจับกุมและถูกตัดสินว่ามีความผิดฐานกบฏต่อแผ่นดินและฐานจารกรรม ศาลให้ลงโทษจำคุกสิบแปดเดือน แต่เขาถูกจำคุกจริงเพียงสิบสองเดือน และได้รับการอภัยลดโทษเนื่องในเทศกาลคริสมาสต์ 1932
มกราคม 1933 หลังเขาได้รับการปล่อยตัวเพียงหนึ่งเดือน ฮิตเลอร์ก็ได้ดำรงตำแหน่งนายกรัฐมนตรี และเริ่มระบอบเผด็จการ กระนั้นเขายังคงวิจารณ์ฮิตเลอร์ไม่หยุด ส่งผลให้เขาถูกจับกุมและถูกขังในเรือนจำชปันเดา และต่อมาถูกส่งตัวเข้าค่ายกักกันใกล้อ็อลเดินบวร์ค ต่อมาในปี 1936 เขาป่วยเป็นวัณโรคและถูกส่งตัวเข้าโรงพยาบาลในกรุงเบอร์ลินจนกระทั่งเสียชีวิตในปี 1938
ในปี 1990 โรซาลินเดอ ลูกสาวของเขา เรียกร้องให้มีการพิจารณาคำพิพากษาใหม่ ศาลาศาลสหพันธ์มีคำพิพากษายืนตามเดิม ศาลมองว่าอ็อสซีเอ็ทซ์คีได้กระทำความผิดจริง
คาร์ล อัลเบร็ชท์

| คาร์ล อัลเบร็ชท์ |
| --- | --- |
เกิด: คาร์ล ฮันส์ อัลเบร็ชท์ 20 กุมภาพันธ์ ค.ศ. 1920(1920-02-20) เอ็สเซิน มณฑลไรน์ สาธารณรัฐไวมาร์
เสียชีวิต: 16 กรกฎาคม ค.ศ. 2014(2014-07-16) (94 ปี) เอ็สเซิน รัฐนอร์ทไรน์-เว็สท์ฟาเลิน เยอรมนี
อาชีพ: ผู้ประกอบการ
มีชื่อเสียงจาก: ผู้ร่วมก่อตั้งอัลดี
คู่สมรส: มีอา เต็นบริงก์
บุตร: คาร์ล อัลเบร็ชท์ ผู้ลูก เบอาเทอ ไฮส์เทอร์
ญาติ: เทโอ อัลเบร็ชท์ (น้องชาย) เทโอ อัลเบร็ชท์ ผู้ลูก (หลาน) แบร์ท็อลท์ อัลเบร็ชท์ (หลาน)
คาร์ล ฮันส์ อัลเบร็ชท์ (เยอรมัน: Karl Hans Albrecht; 20 กุมภาพันธ์ ค.ศ. 1920 – 16 กรกฎาคม ค.ศ. 2014) เป็นนักธุรกิจชาวเยอรมันผู้ก่อตั้งอัลดี เครือซูเปอร์มาร์เก็ตราคาย่อมเยา ร่วมกับเทโอ อัลเบร็ชท์ น้องชาย เคยเป็นบุคคลที่ร่ำรวยที่สุดในประเทศเยอรมนีหลายปี และได้รับการจัดอันดับให้เป็นบุคคลที่ร่ำรวยอันดับ 10 ของโลกในปี ค.ศ. 2012 โดยนิตยสาร ฟอบส์ ก่อนจะเสียชีวิตเมื่อวันที่ 16 กรกฎาคม ค.ศ. 2014
คาร์ล อัลเบร็ชท์ ผู้ลูก

| คาร์ล อัลเบร็ชท์ ผู้ลูก |
| --- | --- |
เกิด: ค.ศ. 1948 (อายุ 75–76 ปี)
สัญชาติ: เยอรมัน
อาชีพ: นักธุรกิจ
มีชื่อเสียงจาก: ทายาทของอัลดี
คู่สมรส: กาเบรียลเลอ แมร์เตส
บุตร: ไม่มี
บิดามารดา: คาร์ล อัลเบร็ชท์, อันนา ซีปมันน์
ญาติ: เบอาเทอ ไฮส์เทอร์ (น้องสาว)
คาร์ล อัลเบร็ชท์ ผู้ลูก (เยอรมัน: Karl Albrecht Jr.) เกิดเมื่อปี ค.ศ. 1948 เป็นมหาเศรษฐีชาวเยอรมัน บุตรชายของคาร์ล อัลเบร็ชท์ ผู้ก่อตั้งเครือบริษัทซูเปอร์มาร์เก็ตอัลดีร่วมกับน้องชายเทโอ
อัลเบร็ชท์ทำงานกับอัลดีเซาด์อยู่หลายตำแหน่งจนลาออกเนื่องจากถูกวินิจฉัยว่าเป็นมะเร็ง(รักษาหายแล้วในเวบาต่อมา) เขาและเบอาเทอ ไฮส์เทอร์ ผู้เป็นน้องสาวเป็นผู้ดูแลทรัพย์กองทุนซีปมันน์สติฟตุง ที่ควบคุมดูแลกิจการของอัลดีเซาด์ เป็นที่มาของความมั่งคั่งของตระกูล เมื่อนับทรัพย์สินรวมกับน้องสาวแล้วจะมีมูลค่าสุทธิ 25 พันล้านดอลลาร์สหรัฐ (ธันวาคม ค.ศ. 2018) อัลเบร็ชท์แต่งงานกับกาเบรียลเลอ แมร์เตส แต่ไม่มีบุตรด้วยกัน
ก็อทเอไฮล์ทีฟรานซ์ดินไคเซอร์

| --- | --- |
Gott erhalte Franz den Kaiser

เนื้อร้อง: ลอเรนซ์ เลโอโปลด์ ฮาชก้า
ทำนอง: โยเซ็ฟ ไฮเดิน
รับไปใช้: 12 กุมภาพันธ์ ค.ศ. 1797
เลิกใช้: 11 พฤศจิกายน ค.ศ. 1918

ตัวอย่างเสียง
ไฟล์ ช่วยเหลือ
 
"ก็อทเอไฮล์ทีฟรานซ์ดินไคเซอร์" (เยอรมัน: Gott erhalte Franz den Kaiser, "ขอพระเจ้าโปรดทรงคุ้มครองพระจักรพรรดิฟรันซ์") หรือ "ไคเซอร์เฮมเนอ" (เยอรมัน: Kaiserhymne, "เพลงสรรเสริญจักรพรรดิ") คือเพลงประจำจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ และต่อมาก็เป็นเพลงชาติและเพลงสรรเสรญพระบารมีของจักรวรรดิออสเตรีย และจักรวรรดิออสเตรีย-ฮังการี เนื้อร้องประพันธ์โดยลอเรนซ์ เลโอโปลด์ ฮาชก้า (ค.ศ. 1749–1827) และทำนองประพันธ์โดยโยเซ็ฟ ไฮเดิน ต่อมาในปี ค.ศ. 1841 เอากุสท์ ไฮน์ริช ฮ็อฟมัน ฟ็อน ฟัลเลิร์สเลเบิน นักภาษาศาสตร์และกวีชาวเยอรมัน ได้ประพันธ์บทร้องชื่อ "ดัสลีทแดร์ด็อยท์เชิน" ตามทำนองเพลงของไฮเดิน
คำศัพท์และทำนอง

เนื้อร้อง:
Gott erhalte Franz den Kaiser, unsern guten Kaiser Franz!

Lange lebe Franz der Kaiser, in des Glückes hellstem Glanz!

Ihm erblühen Lorbeerreiser, wo er geht, zum Ehrenkranz!

Gott erhalte Franz den Kaiser, unsern guten Kaiser Franz!
God save Francis the Emperor, our good Emperor Francis!

Long live Francis the Emperor in the brightest splendor of bliss!

May laurel branches bloom for him, wherever he goes, as a wreath of honor.

God save Francis the Emperor, our good Emperor Francis!